Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2017-025225-2-du.html
Timestamp: 2019-12-14 19:46:39+00:00

Document:
OU-TN-OSZP1-2017/025225-2/Ďu
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2017/025225-2/Ďu
Oznámenie o začatí správneho konania vo veci žiadosti o súhlas orgánu ochrany prírody na výstavbu lesnej cesty v území s 2. stupňom ochrany prírody v CHKO Biele Karpaty v k.ú. Horná Súča + výzva na zaplatenie správneho poplatku a výzva odstránenie nedostatkov podania
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 26.7. 2017 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti Urbariátu obce Horná Súča – pozemkové spoločenstvo, so sídlom: 913 33 Horná Súča č. 233, IČO: 42148855, (ďalej len „žiadateľ“).
Predmetom konania je žiadosť o vydanie súhlasu podľa §13 ods.2 písm. c) a §67 písm. e) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na výstavbu lesnej cesty „Lesná cesta 3L 4,0, 0/15“ na pozemkoch KN-E parc. č. 10248 a KN-C parc. č. 10249 v k.ú. Horná Súča, ktoré sa nachádzajú v území s 2. stupňom ochrany prírody v Chránenej krajinnej oblasti Biele Karpaty.
Orgán ochrany prírody týmto vyzýva žiadateľa na zaplatenie správneho poplatku vo výške 100,- € podľa §8 ods.1 zákona č. 145/1995 Z.z. o správnych poplatkoch v znení neskorších predpisov (ďalej len „zákon o správnych poplatkoch“) a podľa Sadzobníka správnych poplatkov časť X. Životné prostredie, položka 160, bod 2. Správny poplatok ste povinný uhradiť v lehote do 15 dní od doručenia tejto výzvy a v rovnakej lehote doručiť orgánu ochrany prírody kópiu dokladu o uhradení správneho poplatku.
Orgán ochrany prírody ďalej vyzýva žiadateľa v lehote do 25.8. 2017 na odstránenie nedostatkov podania podľa §19 ods.3, §32 ods.1 a 3 zákona č. 71/1967 Zb. o správnom konaní v znení neskorších predpisov (ďalej len „ správny poriadok“) a podľa §82 ods.5 zákona o ochrane prírody a krajiny. V uvedenej lehote je potrebné žiadosť doplniť o tieto náležitosti potrebné pre posúdenie žiadosti:
Projektovú dokumentáciu pre stavebné povolenie k dotknutej lesnej ceste.
Odborné stanovisko Štátnej ochrany prírody SR – Správy Chránenej krajinnej oblasti Biele Karpaty k dotknutej lesnej ceste.
Poučenie: Pokiaľ nebudú nedostatky podania odstránené v stanovenej lehote podľa výzvy, orgán ochrany prírody správne
konanie zastaví podľa §82 ods.9 písm. c) zákona o ochrane prírody a krajiny.
Platobný predpis pre úhradu správneho poplatku.
1.	Urbariát obce Horná Súča – pozemkové spoločenstvo, 913 33 Horná Súča č. 233
2.	ŠOP SR, Správa CHKO Biele Karpaty, Trenčianska 31, 914 41 Nemšová

References: §1
 § 4
 §13
 §67
 §8
 §19
 §32
 §82
 §82